אברהם אלאשוילי

הרב אברהם אלאשוילי הוא רב קהילת יהדות גאורגיה בלוד, חסיד חב"ד, חוקר תורני העוסק בעיקר בביאור שולחן ערוך הרב ותולדות יהדות גאורגיה, יו"ר מכון "תפארת רפאל" להנצחת אביו חכם רפאל אלאשוילי ומחקר תולדות יהדות גאורגיה.

תולדות חיים
נולד לאביו חכם רפאל אלאשוילי ולאמו דינה אלאשוילי בקולאשי שבאימרתי גאורגיה הסובייטית צפון מערב גאורגיה, עלה לישראל יחד עם משפחתו בשנת 1972 ה'תשל"ב והשתכן עם הוריו בעיר לוד. אחרי עלייתו לישראל למד בישיבת תומכי תמימים המרכזית - לוד ואחר - כך נתמנה לר"מ בישיבה, תפקיד אותו מילא במשך 15 שנה.

בשנת תשנ"א מונה כחבר מערכת במכון אהלי שם ליובאוויטש והוציא את ספרו הראשון קיצור הלכות שבת משולחן ערוך הרב. את שם הספר בחר הרבי מליובאוויטש שאף הגיה חלקים מהספר. הספר יצא במהדורה מורחבת ובמהדורה מנוקדת ומקוצרת המתאימה לתלמידים. בין השנים תשנ"ב-תשנ"ד ערך את סדרת הספרים שלחן המלך, ג"כ העוסקים בביאורי הרבי מליובאוויטש על סדר השולחן ערוך והנחיות הלכתיות שכתב. בעקבות סגירת המכון (זמנית) בתשנ"ד פרש ממנו.

בשנת ה'תשנ"ז הקים בצורה עצמאית את מכון הספר והוציא בו את ספרו תניא מבואר העוסק בהנגשת ופיסוק ספרו המרכזי של אדמו"ר הזקן וחסידות חב"ד, ספר התניא. הספר השני שיצא במכון הוא ספרו של בנימין ליפקין שעורר סערה בחסידות חב"ד חשבונו של עולם העוסק בהנהגותיו של הרבי בין השנים תשמ"ח-תשנ"ד. חמשה חומשי תורה - אשל אברהם - ביאור מקיף על תרגום אונקלוס ופירוש רש"י לתורה ופירוש מלוקט מתורת הרמב"ם על סדר התורה. במסגרת המכון ערך מהדורה מבוארת לספר היום יום של הרבי מליובאוויטש וההדיר את הספרים: חיים גארביצר, מהסופר פישל שניאורסון וספר ויכוחא רבה, מהחסיד רבי יעקב קדנר.

הצטרף לצוות הוצאת ספרים קה"ת והשתתף בעריכת המהדורה החדשה המוערת של שולחן ערוך הרב יחד עם הרב שלום דובער לוין. לאחר סיום המלאכה בשנת תשס"ו ממשיך לעבוד בהוצאת המהדורות החדשות והמתוקנות של השולחן ערוך וכן מוציא את שולחן ערוך הרב המבואר (עד כה יצאו 6 כרכים מתוך הסדרה).

לאחר פטירת אביו חכם רפאל אלאשוילי (תשס"ה) הקים את מרכז תפארת רפאל להנצחתו ולפעילות מורשת יהדות גאורגיה, כחלק מהפעילות נקרא רחוב על שמו בעיר לוד. בשנת ה'תשע"ו הוציא במסגרת פעילות המכון את ספרו אדמור"י חב"ד ויהדות גאורגיה בו הוא מציג את הקשר רב השנים של אדמור"י חב"ד ויהודי גאורגיה. המרכז מפעיל כולל אברכים, כולל למבוגרים והוצאה לאור של ספרי יהדות בשפה הגרוזינית, ביניהם: תניא וקיצור שולחן ערוך.

בשנת ה'תשפ"ב חשף סימנים חדשים שנאבדו משולחן ערוך הרב ופרסמם בשבועון כפר חב"ד.

חלק מפעולותיו הוא שליחותו למוסקבה לחיזוק בית הכנסת הכוראלי במוסקבה שבו קיים אולם תפילה נוסף ששימש בזמן הקומוניזם את קהילת חסידי חב"ד, ומשמש כיום את הקהילה הגדולה של יהודי גאורגיה שהיגרו למוסקבה, ובו התפילה מתנהלת בנוסח יהודי גאורגיה, בראשות הרב אברהם אלאשוילי המכהן גם כשליח חב"ד במקום.

חיים אישיים ומשפחה
לאחר חתונתו עם רעייתו מלכה (בת ר' אבישי בטאשווילי) התיישב בלוד, בן דודו אח אביו הוא הרב אברהם אלאשוילי רב קהילת יהודי גיאורגיה במוסקבה ורב בית הכנסת הכוראלי שם.

חיבוריו
 קיצור הלכות שבת - מתוך שולחן ערוך הרב, במהדורה מורחבת ומקוצרת, מכון אהלי שם ליובאוויטש, כפר חב"ד, ה'תשנ"ב
 שלחן המלך - ג' כרכים, ליקוט ביאורי הרבי מליובאוויטש לשולחן ערוך הרב, מכון אהלי שם ליובאוויטש, כפר חב"ד, ה'תשנ"ב-ה'תשנ"ד
 תניא מבואר על ספר התניא, מכון הספר, ה'תשנ"ז
 סידור תפילת רפאל - על פי נוסח יהודי גאורגיה, כולל הלכות ומנהגים על-פי יהודי גאורגיה, מכון הספר, תשס"ז
 שולחן ערוך הרב המבואר (עד כה יצאו ו"כ), הוצאת ספרים קה"ת
 חמשה חומשי תורה אשל אברהם - ביאור מקיף על תרגום אונקלוס ופירוש רש"י לתורה ופירוש מלוקט מתורת הרמב"ם על סדר התורה, ה"כ, מכון הספר - תפארת רפאל, ה'תש"ע
 היום יום המבואר - ביאור ועריכה על ספרו של הרבי מליובאוויטש - היום יום, מכון הספר - תפארת רפאל, הוצאת ספרים קה"ת, תשע"ו
 אדמור"י חב"ד ויהודי גאורגיה, מכון הספר - תפארת רפאל, תשע"ו

ההדיר
 המהדורה החדשה והמוערת של שולחן ערוך הרב, יחד עם הרב שלום דובער לוין, הוצאת ספרים קה"ת
 מאמר איתא במדרש תהילים מאדמו"ר הרש"ב מפורש ומבואר, תש"ע
 דרשה לחודש אלול מאת אביו חכם רפאל אלאשווילי, בתרגום לעברית, תשס"ה
 חיים גארביצר, מהסופר פישל שניאורסון, מכון הספר, תשפ"א
 ויכוחא רבה, מהחסיד רבי יעקב קדנר, מכון הספר - תפארת רפאל, תשע"ד, מהדורה שנייה - תשפ"א

השתתף בעריכה
 חשבונו של עולם על הנהגתו של הרבי מליובאוויטש בין השנים תשמ"ח-תשנ"ד, בנימין ליפקין
 אוצרות הרמב"ם

קישורים חיצוניים
 אתר מכון 'תפארת רפאל'
 רשימת חיבוריו באתר הספרייה הלאומית

חיבוריו
 , 
 שולחן המלך באתר היברובוקס; שלחן המלך - חלק א, שלחן המלך - חלק ב, שלחן המלך - חלק ג
 , , , , 




הערות שוליים

קטגוריה:רבני חב"ד
קטגוריה:מחברי ספרי הלכה
קטגוריה:מחברי ספרות תורנית
קטגוריה:חוקרי יהדות ישראלים
קטגוריה:מחברי ספרי חסידות
קטגוריה:רבנים גאורגים
קטגוריה:ראשי מכוני מחקר תורניים
קטגוריה:לוד: רבנים
קטגוריה:בוגרי רשת ישיבות תומכי תמימים
קטגוריה:מבארי ספר התניא